laion/Wikipedia-Exotic huggingface dataset:
Český Krumlov

Český Krumlov (saksa keeles Krumau või Böhmisch Krumau) on linn Tšehhis Lõuna-Tšehhi maakonnas, Český Krumlovi ringkonna halduskeskus. Český Krumlov asub Vltava jõe ääres, České Budějovicest ligikaudu 21 km lõunaedelas. Český Krumlov asub merepinnast 492 meetri kõrgusel. Český Krumlovit on esmamainitud 1253. aastal. Český Krumlovi vanalinn on hästi säilinud. Alates 10. juunist 1963 on Český Krumlovi vanalinn ajalooline linnakaitseresevaat. Český Krumlovi ajalooline keskus kuulub alates 1992. aastast UNESCO maailmapärandi nimistusse. Český Krumlov on oluline turismisihtpunkt, aastas külastab linna umbes 800 000 turisti. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Český Krumlov Místopisný průvodce po České Republice History of the town of Český Krumlov Encyklopedie Český Krumlov Český Krumlov Amazing Czechia Český Krumlov - památková rezervace Národní památkový ústav. Památkový katalog. Vaadatud 14. jaanuaril 2024 Historic Centre of Český Krumlov UNESCO World Heritage Centre Jan Velinger:Český Krumlov – An historic but heavily visited jewel Radio Prague International, 18. november 2017
Kärkna

Kärkna on küla Tartu maakonnas Tartu vallas Amme jõe põhjakaldal. Mööda küla idapiiri kulgeb Tapa–Tartu raudtee. Külas asub Kärkna raudteejaam. Naaberkülla Lammikule jäävad Kärkna ehk Valkena mungakloostri varemed. Raudtee ääres asub Terminal Oili kütusehoidla. Ettevõte on registreeritud samasse külasse ja on üks maakonna suurema käibega ettevõtteid. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022. 2019. aasta aruandlusnäitajad: TOP 50 Tartu ettevõtet müügitulu alusel (eurodes) tartu.ee
Tiibur

Tiibur (ka tiiburlaev) on allveetiibadega kere alaosale liikumisel tekitatava hüdrodünaamilise jõu mõjul vähemalt osaliselt veest välja tõusva kerega kiirlaev. Tiibureid kasutatakse peamiselt reisilaevade või teenistuslaevadena (sõjalaevadena). Esimese tiiburi ehitas itaallane Enrico Forlanini 1898. aastal. Kevadel 1990 alustas tiiburiliiklust Tallinna-Helsingi laevaliinil Helta, aastail 1997-2008 käitas tiibureid Lindaliini AS. Aastail 1991-1998 on sel liinil sõitnud ka kahetekiline tiibur LIISA (laev).
Turnov

Turnov (saksa keeles Turnau) on linn Tšehhis Libereci maakonnas Semily ringkonnas. Turnov asub Semilyst umbes 12,5 km läänes ja Liberecist ligikaudu 21 km lõunakagus. Turnov asub merepinnast 260 meetri kõrgusel. Asula on rajatud 1250. aasta paiku, ürikutes on Turnovit esmamainitud 1272. aastal. Alates 16. sajandist on linnas tegeldud vääriskivide töötlemisega. Klaasivabrik rajati Turnovis 18. sajandil. Turnovi vanalinn on alates 1. novembrist 1990 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Turnov Místopisný průvodce po České Republice Turnov Sdružení historických sídel Čech, Moravy a Slezska Turnov : právní ochrana Národní památkový ústav
Kostroma oblast

Kostroma oblast on oblast Venemaal Keskföderaalringkonnas. Suuremad linnad on Kostroma, Bui, Nerehta ja Šarja. Metsad hõlmavad 74,3% oblasti territooriumist. Suuremad jõed on Volga, Kostroma, Vetluga ja Unža. 1989. aasta rahvaloenduse andmeil oli oblasti rahvaarv 804 296. 2009. aasta alguses oli oblasti rahvaarv 692 300. 2010. aasta rahvaloenduse andmeil oli rahvaarv 667 500. Linnalistes asulates (12 linnas ja 7 alevis) elab 72,74% oblasti elanikest (2020. aasta seisuga). Oblast jaguneb 24 rajooniks ja 6 linnaringkonnaks. Bui Galitš Kostroma Manturovo Šarja Volgoretšensk Antropovo rajoon Bui rajoon Galitši rajoon Kadõi rajoon Kologrivi rajoon Kostroma rajoon Krasnoselski rajoon Makarjevi rajoon Manturovo rajoon Meža rajoon Neja rajoon Nerehta rajoon Oktjabrski rajoon Ostrovskoje rajoon Parfenjevo rajoon Pavino rajoon Ponazõrevo rajoon Põštšugi rajoon Soligalitši rajoon Sudislavli rajoon Sussanino rajoon Šarja rajoon Tšuhloma rajoon Vohma rajoon Maailmaandmete atlas Oblasti koduleht
Kükitaja

Kükitaja (kohakääne Kükitajale) on küla Tartumaal Tartu vallas. Seda kohanime on esmamainitud 1839. aastal Kiketaga kõrtsi nimena. Kõrts asus Tartu-Maarja kihelkonnas kas Taabri või Tammistu mõisas. Kükitaja on hiline küla. 1923. aastal on seda mainitud asumina. Tänapäevast nimekuju Kükitaja on esmamainitud alles 1935. 1977. aastal liideti Kükitaja külaga Saarde küla ja Tordi küla. Omaette külaks on peetud ka Saarde ja Tordi küla vahel asuvat Korbi küla. Lauri Kettunen on oletanud, et külanimi tuleb rahvapärasest linnunimest kükitaja, mis tähendab väikekoovitajat. Tema meelest tuli kohanimi talunimest, mis omakorda sai nime linnult. Kui see tõesti nii oli, oleks talu järgi pidanud nime saama kõigepealt kõrts. Samanimelisi kõrtse oli Eestis mujalgi ja tänapäevalgi asub Tallinna–Tartu maantee ääres Kükita grill. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 4.08.2022. Eesti kohanimeraamat, lk. 289
Leadville

Leadville on linn USA-s Colorado osariigis, Lake'i maakonna halduskeskus. See on maakonna ainuke omavalitsusüksus. Elanike arv on 2020. aasta rahvaloenduse seisuga 2633. Aastal 2010 oli elanikke 2602. Linn arenes tänu lähedal asuvatele kaevandustele. Paikneb 3094 meetrit merepinnast kõrgemal Kaljumäestikus, kõrguse poolest on ta USA-s teine linn (kõige kõrgemal paikneval linn on Alma, mis asub samuti Colorados). Kuigi kõrgus jääb alla kahe miili (3218,688 meetrit), on linn saanud hüüdnime "Two Mile High City". Linnast ligi 16 kilomeetrit edelas asub osariigi kõrgeim tipp Mount Elbert, mis kõrgusega 4,4 kilomeetrit on USA mandriosa kõrguselt teine ja mäestiku kõrgeim tipp. Leadville'i lähedal asub Mississippi lisajõe Arkansase lähe. Leadville'i ajalugu algab Pikes Peaki kullapalaviku puhkemisega 1859. aastal. 1860. aastal asus tänapäevase linna lähedal Oro City linn, kus elas üle 5000 inimese. Esimeste maavaraotsijate seas jõudis Leadville'i piirkonda Horace Tabor, kes on tuntud ka kui "Leadville'i hõbedakuningas". Kuid kullapalavik lõppes kiiresti ja Oro City ei muutunud kunagi tähtsaks asulaks. 19. sajandi lõpus oli Leadville elanike arvult Denveri järel osariigi teine linn. Leadville'is valitseb külmade talvede ja jahedate suvedega alpiinne lähisarktiline kliima. Jaanuaris varieeruvad temperatuurid 0...−16 °C ja juulis 4..22 °C. Keskmiselt esineb miinustemperatuuridega päevi aastas 278 ja miinuskraade võib esineda igal kuul aastas. Kõrgeim on temperatuur 29 °C, mis mõõdeti 23. juunil 1954. Madalaim temperatuur −39 °C mõõdeti 21. jaanuaril 1995. Keskmiselt langeb aastas 308 millimeetrit sademeid. Kõige enam sajab juulis ja augustis (vastavalt 44 ja 50 mm) ning kõige vähem jaanuaris ja mais (17 mm). Keskmine lume hulk on aastas 3,7 meetrit. Linna lähedal 3026 meetri kõrgusel merepinnast paikneb Lake'i maakonna lennujaam, mis on kõrgemail paiknev lennujaam USA-s. 2016 U.S. Gazetteer Files 2020 United States Census, vaadatud 1.01.2022.  Leadville – pildid, videod ja helifailid Wikimedia Commonsis Ametlik koduleht
Slaný

Slaný (saksa keeles Schlan) on linn Tšehhis Kesk-Tšehhi maakonnas Kladno ringkonnas. Slaný asub Kladnost 10 km põhjas ja Praha kesklinnast ligikaudu 29 km loodes. Slaný asub merepinnast 277 meetri kõrgusel. Slanýt on esmamainitud 1262. aastal. Kuningas Václav II andis Slanýle Magdeburgi linnaõigused 13. ja 14. sajandi vahetusel. Alates 1992. aastast on Slaný vanalinn ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Slaný Místopisný průvodce po České Republice O Slaném Město Slaný Slaný Infoglobe
Josh Morrissey

Joshua T. Morrissey (sündinud 28. märtsil 1995 Calgarys) on Kanada jäähokimängija, kes mängib kaitsjana NHL-i klubis Winnipeg Jets. Ta on klubi meeskonna asekapten. Aastatel 2010–2015 mängis Morrissey Western Hockey League'i (WHL) klubides Prince Albert Raiders ja Kelowna Rockets. 2015. aastal tuli ta Rocketsiga WHL-i meistriks. 2013. aastal valis Winnipeg Jets ta NHL-i draft '​is 13. valikuna. Hooaja 2013–14 lõpus debüteeris Morrissey American Hockey League'is (AHL) Jetsi toonases noorteklubis St. John's IceCaps. Hooajal 2015–16 mängis ta AHL-is Manitoba Moose'i meeskonnas. Samal hooajal, 5. märtsil 2016 mängus Montreal Canadiensi vastu tegi ta Jetsi meeskonnas debüüdi ka NHL-is, kuid see jäi sel hooajal tema ainsaks mänguks NHÖL_is. Alates hooajast 2016–17 on Morrisey kuulunud Jetsi põhikoosseisu. Esimese värava lõi ta liigas 15. novembril 2016 mängus Chicago Blackhawksi vastu. 2019. aasta septembris pikendas ta Jetsiga lepingut kaheksa aasta võrra. 2013. aastal tuli Morrissey omavanuste maailmameistriks Kanada kuni 18-aastaste koondisega ja 2015. aastal juunioride maailmameistriks Kanada kuni 20-aastaste koondisega. 2015. aasta juunioride maailmameistrivõistlustel valiti Morrissey turniiri sümboolsesse koosseisu. 2017. aasta maailmameistrivõistlustel võitis ta Kanada jäähokikoondise koosseisus hõbemedali. "Tuesday's recap: Jets 4, Blackhawks 0". Chicago Tribune. 15.11.2016. Vaadatud 24.10.2021 "Morrissey agrees to eight-year, $50 million contract extension with Jets". NHL.com. 12.9.2019. Vaadatud 24.10.2021 Josh Morrissey NHL.com lehel Josh Morrissey hockeydb.com lehel
Hamerman znõštšuje virussõ

Hamerman znõštšuje virussõ (ukraina keeles Хамерман Знищує Віруси) on Ukraina ansambel, mis alustas tegevust 1996. aastal Sumõ linnas. Ansambli originaalkoosseisust on alles kaks liiget – vokalist ja sõnade autor Volodõmõr Pahholjuk ning vokalist ja muusika autor Albert Tsukrenko (kodanikunimega Oleh Tsukrenko). Aastast 2006 tegutseb ansambel Kiievis.
Lammiku

Lammiku on küla Tartu maakonnas Tartu vallas. Paikkonna kuulsaim vaatamisväärsus on Amme jõe alamjooksule, Tartu–Põltsamaa muinasmaantee äärde püstitatud tsistertslaste Kärkna ehk Valkena mungaklooster. 1220. aastatel asutatud kloostri purustasid Vene väed 1559. aastal. Hiljem on selle varemeid paljus lammutatud ja ehitusmaterjalina ära veetud (eriti 18. sajandil Tartu ehitamise tarbeks). Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
Stripchat

Stripchat on rahvusvaheline täiskasvanute veebisait ja sotsiaalne võrgustik, mis pakub tasuta otseülekandena veebikaameraetendusi, sealhulgas sageli alastust ja seksuaalset tegevust, traditsioonilise virtuaalse reaalsuse ja mobiiliedastuste kaudu. Striptiis Koduleht
Žatec

Žatec (saksa keeles Saaz) on linn Tšehhis Ústí maakonnas Louny ringkonnas. Žatec asub Ohře jõe ääres, Lounyst ligikaudu 17 km läänes ja Ústí nad Labemist umbes 52 km edelas. Asulat on esmamainitud 1004. aastal. Žatecit on esimest korda ürikutes linnaks nimetatud 1248. aastal. Kuningalinna privileegid sai Žatec 1265. aastal. Alates 1961. aastast on Žateci vanalinn ajalooline linnakaitseala. Žateci piirkond on olulisim humalakasvatuspiirkond Tšehhi Vabariigis. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Louny – Kadaň Tourist Information Centre Louny Co vše můžete v Žatci vidět? Turistické informační centrum Žatec Město Město Žatec Žatec : právní ochrana Národní památkový ústav Žatec hop region Beer & Brewing
Inge Talts

Inge Talts (sündinud 12. aprillil 1964) on Hiiumaa arst ja ühiskonnategelane. Ta on 2015. aastal peamiselt tuuleparkide vastu võitlemiseks loodud ühingu Hiiu Tuul juht ja asutajaliige. Ta on olnud Kärdla linna, Hiiu valla ja Hiiumaa valla volikogu liige. 1999–2015 oli ta erakonna Isamaa ja Res Publica Liit liige. 2021. aastal pälvis ta Hiiu maakonna teenetemärgi. "Päring E-Äriregistrist". "Hiiu Leht 23.02.2021". Originaali arhiivikoopia seisuga 24.10.2021. Vaadatud 24.10.2021.
Lombi

Lombi on küla Tartu maakonnas Tartu vallas. Küla piires asub Vasula järv. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
Beroun

Beroun (saksa keeles Beraun) on linn Tšehhis Kesk-Tšehhi maakonnas, Berouni ringkonna halduskeskus. Beroun asub Berounka jõe ääres, kohas kus Litavka jõgi suubub Berounkasse. Beroun paikneb Praha kesklinnast ligikaudu 28 km lääneedelas. Asulat on esmamainitud 1265. aastal. Kuningas Václav II alustas linna ehitustöid 1295. aastal. Kuningalinna staatuse sai Beroun 1303. aastal. Aastatel 1980–1990 oli Králův Dvůr Berouni koosseisus. Alates 1992. aastast on Berouni vanalinn ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Beroun Infoglobe Soňa Brunnerová:Královské město Beroun oslavilo 750. výročí od první písemné zmínky čtidoma.cz, 5. juuli 2015 Základní údaje Město Králův Dvůr Beroun : právní ochrana Národní památkový ústav
Andrew Cogliano

Andrew Cogliano (sündinud 14. juunil 1987 Torontos) on Kanada jäähokimängija, kes mängib NHL-i klubis Colorado Avalanche ründajana vasakäärel. Aastatel 2005–2007 mängis Cogliano Michigani Ülikooli jäähokimeeskonnas. 2005. aastal valis Edmonton Oilers ta NHL-i draft '​is 25. valikuna. NHL-is debüteeris ta Oilersi meeskonnas 4. oktoobril 2007 mängus San Jose Sharksi vastu. Esimese värava lõi ta liigas neli päeva mängus Detroit Red Wingsi vastu. 2008. aasta märtsis tegi Cogliano NHL-i rekordi, kui kolmes järjestikuses mängus lisa-ajal võiduvärava. Oma debüüthooajal lõi Cogliano NHL-is 18 väravat ja andis 27 väravasöötu, kuid hooaeg 2007–08 on jäänud ka tema kõige resultatiivsemaks liigas. 2011. aasta juulis kaubeldi Cogliano Anaheim Ducksi. 2013. aasta detsembris sai Cogliano NHL-i ajaloo 20. mängijaks, kes on järjest osalenud 500 mängus ja alles viiendaks, kes on seda suutnud alates NHL-i karjääri esimesest mängust. Kokku mängis Cogliano NHL-is järjest 830 mängus (selle näitaja poolest on ta NHL-is seitsmendal kohal). Tema seeria sai lõpu 2018. aasta jaanuaris, kui talle määrati Los Angeles Kingsi mängija Adrian Kempe löömise eest kahemänguline võistluskeeld. 2019. aasta jaanuaris kaubeldi ta Devin Shore'i vastu Dallas Starsi. Hooajal 2019–20 jõudis ta Starsiga Stanley karikavõistluste finaali, kus kaotati Tampa Bay Lightningile. 2021. aasta juulis sõlmis ta üheaastase lepingu San Jose Sharksiga. 2022. aasta märtsis liitus ta Colorado Avalanche'iga. 2004. aastal tuli Cogliano Kanada kuni 18-aastaste koondisega omavanuste maailmameistriks. Aastatel 2006 ja 2007 tuli ta Kanada kuni 20-aastaste koondisega juunioride maailmameistriks. "Cogliano donates record-setting equipment to the Hockey Hall of Fame". nhl.com. 15.3.2008. Vaadatud 24.10.2021 "Postgame Notes and Quotes: Dec. 31 vs. SJ". nhl.com. Vaadatud 24.10.2021 https://records.nhl.com/records/skater-records/seasons-and-games/most-consecutive-games-played (vaadatud 24.10.2021) "Andrew Cogliano suspended 2 games, snapping his ironman streak at 830". cbc.ca. 14.1.2018. Vaadatud 24.10.2021 "Stars acquire forward Andrew Cogliano in trade with Ducks". nhl.com. 14.1.2019. Vaadatud 24.10.2021 "Sharks Sign Forward Andrew Cogliano". nhl.com. 28.7.2021. Vaadatud 24.10.2021 "Avalanche acquire Cogliano from Sharks". The Sports Network. 21.3.2022. Vaadatud 8.4.2022 Andrew Cogliano NHL.com lehel Andrew Cogliano hockeydb.com lehel
Richard Clune

Richard Clune, tuntud ka kui Rich või Dicky", (sündinud 25. aprillil 1987 Torontos) on Kanada jäähokimängija, kes mängib American Hockey League'i (AHL) klubis Toronto Marlies ründajana vasakäärel. Ta on klubi kapten. 2005. aastal valis Dallas Stars ta NHL-i draft '​is 71. valikuna. NHL-is debüteeris ta hooajal 2009–10 Los Angeles Kingsi meeskonnas. Lisaks on ta NHL-is mänginud veel Nashville Predatorsi ja Toronto Maple Leafsi meeskonnas. NHL-is on ta mänginud kokku 139 mängus, löönud seitse väravat ja andnud 15 väravasöötu. Alates hooajast 2015–16 on ta kuulunud Toronto Marlies ridadesse. 2018. aastal võitis ta klubiga Calder Cup'i. Hooajal 2014–15 hakkas Clune näitlemistundides käima. 2017. aasta vahehooajal osales ta kahes lühifilmis. Tema nooremad vennad Matt ja Ben on stsenaristid. Kolm venda kasvasid üles Torontos. Clune on iiri ja Lõuna-Itaalia päritolu. Clune on kirjutanud oma ligi kümnendi pikkusest võitlusest sõltuvusainetega ning 2020. aastal ilmus tema elust tulenev dokumentaalfilm. Clune vanaonu oli Toronto peapiiskopkonna piiskop Robert Clune. Richard Clune NHL.com veebilehel Richard Clune eliteprospects.com veebilehel Richard Clune hockey-reference.com veebilehel Richard Clune hockeyDB.com veebilehel
Valitsusside asutus

Valitsusside asutus oli Riigikantselei haldusalas tegutsenud riigiasutus. Valitsusside asutuse põhiülesanne oli tagada riigiasutustele eriside ning teostada signaalluuret. Valitsusside asutus loodi Eesti NSV RJK Valitsusside Sidekeskuse erisideliinide ülevõtmiseks ning riigiasutuste vaheliste sideliinide väljaehitamiseks. Valitsusside asutuse põhiülesanneteks oli Vabariigi Valitsuse, valitsusasutuste, valitsust teenindavate asutuste ning vajaduse korral kohaliku omavalitsuse asutuste sidealasel teenindamisel erisidega kindlustamine, teatavatele tarbijatele edastatava informatsiooni konfidentsiaalsuse tagamine, elekterside turvalisuse tõstmiseks vajalike meetmete väljatöötamine ning avaliku korra ja turvalisuse tagamise vajadusel üldkasutatavale elektersidevõrgule alternatiivsete võimaluste loomine, iseäranis side korraldamine eriolukorras ning erakorralises seisukorras. 2000. aasta lõpul otsustati luua Teede- ja Sideministeeriumi haldusalas olev Riigi Infokommunikatsiooni Sihtasutus, millele anti üle Valitsusside asutuse vara ja lepingud. Valitsusside asutuse signaalluureüksus liideti Teabeametiga. 2001. aastal kutsus Riigi Infokommunikatsiooni Sihtasutuse nõukogu usalduse kaotuse tõttu sihtasutuse juhatusest tagasi endise Valitsusside asutuse peadirektori Jaak Lippmaa. Põhjuseks oli kaitsepolitsei kiri, mis saabus endiste valitsusside juhtide tegevuse uurimise tulemusena. Riigikontroll avastas kevadel, et aastatel 1997-1999 tellis valitsusside oma juhtkonnaga seotud äriühingutelt mitmesuguseid töid ja teenuseid vähemalt 15 miljoni krooni eest 2001. aastal lõpetas Kaitsepolitsei endise valitsusside asutuse juhtide tegevuse uurimiseks algatatud kriminaalasja, mille algatamist valitsusside ja erafirmade lepingute selgitamiseks. Eeluurimisel ei leidnud kinnitust valitsusside peadirektori Jaak Lippmaa ning teiste valitsusside ametnike poolt kuritegude toimepanemine. Riigi infokommunikatsioonidega hakkab tegelema sihtasutus , epl.delfi.ee, 06.11.2000 Valitsusside asutuse ülesannete määramine, Vabariigi Valitsuse korraldus, RT I 1996, 72, 1281 Välisluureamet Ajalugu, www.valisluureamet.ee Jaak Lippmaa kaotas usalduse , www.ohtuleht.ee, 30. august 2001 Jaak Lippmaa pääses kriminaalasjast, www.aripaev.ee, 6. august 2001
Maramaa

Maramaa on küla Tartu maakonnas Tartu vallas. Aastani 2001 asus seal Vasula raudteepeatus. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
Jared Spurgeon

Jared Spurgeon (sündinud 29. novembril 1989 Edmontonis) on Kanada jäähokimängija, kes mängib kaitsjana NHL-i klubis Minnesota Wild. Ta on klubi kapten. Aastatel 2005–2010 mängis ta Western Hockey League'i klubis Spokane Chiefs. 2008. aastal võitis ta klubiga Memorial Cup'i. 2008. aastal valis New York Islanders ta NHL-i draft '​is 156. valikuna. 2010. aasta septembris sõlmis ta klubiga kolmeaastase lepingu. NHL-is debüteeris ta 29. novembril 2010 mängus Calgary Flamesi vastu. Esimese värava lõi ta 22. veebruaril 2011 mängus Edmonton Oilersi vastu. Hooaja 2012–13 esimeses pooles toimunud NHL-i tööseisaku ajal mängis Spurgeon Šveitsi kõrgliiga klubis SCL Tigers. 2019. aasta septembris pikendas Spurgeon Wildiga lepingut seitsme aasta võrra. 2021. aasta jaanuaris määrati ta klubi kapteniks. Jared Spurgeon NHL.com lehel Jared Spurgeon hockeydb.com lehel
Aleksandr Beklešov

Aleksandr Andrejevitš Beklešov (12. märts (1. märts vkj) 1745 − 5. august (24. juuli vkj) 1808) oli Venemaa keisririigi sõjaväelane ja riigitegelane. Aastatel 1799−1800 ja 1801−1802 oli ta senati peaprokurör. Püha Vladimiri ordeni II klass (1784) Püha Aleksander Nevski orden (28. juuni 1796) Püha Jeruusalemma Johannese ordeni komandöririst (8. juuli 1799) Püha Anna ordeni I klass (5. aprill 1797) Püha Andreas Esmakutsutu orden (15. september 1801, briljandid 3. august 1806) Püha Vladimiri ordeni I klass (26. oktoober 1807)
Riigimaja

Riigimaja on Eestis ühtne teeninduskeskus, kus osutatakse avalikke teenuseid ning kus paiknevad koos erinevate ministeeriumide valitsemisaladest riigiasutused või riiklikud organisatsioonid. "Riigimajade loomise kontseptsioon" (PDF). Eesti Rahandusministeerium. Veebruar 2018. Vaadatud 24.10.2021.
Nicolas Deslauriers

Nicolas Deslauriers (sündinud 22. veebruaril 1991 Montréalis) on Kanada jäähokimängija, kes mängib NHL-i klubis Philadelphia Flyers ründajana vasakäärel. Aastatel 2007–2011 mängis ta Quebec Major Junior Hockey League'i klubides Rouyn-Noranda Huskies ja Gatineau Olympiques. 2009. aastal valis Los Angeles Kings ta NHL-i draft '​is 84. valikuna. Aastatel 2011–2014 mängis ta American Hockey League'is Kingsi noorteklubis Manchester Monarchs, kuid Kingsi meeskonnas tal NHL-is debüüti teha ei õnnestunud. 2014. aasta märtsis kaubeldi Deslauriers Buffalo Sabresi. 7. märtsil 2014 tegi ta Sabresi meeskonnas mängus Florida Panthersi vastu oma NHL-i debüüdi. 2017. aasta oktoobris kaubeldi ta Zach Redmondi vastu Montreal Canadiensi. 2019. aasta juunis siirdus ta Anaheim Ducksi. 10. märtsil 2020 tegi ta mängus Ottawa Senatorsi vastu oma esimese NHL-i kübaratriki, mis oli Ducksi ajaloo kiireim – kolmanda värava lõi Deslauriers esimesel perioodil 11:49. 2022. aasta märtsis kaubeldi ta Ducksist Minnesota Wildi, kus ta mängis hooaja lõpuni. 2022. aasta juulis sõlmis ta nelja-aastase lepingu Philadelphia Flyersiga. "Canadiens acquire Nicolas Deslauriers". nhl.com. 4.10.2017. Vaadatud 24.10.2021 "Canadiens acquire fourth-round pick in exchange for Nicolas Deslauriers". Montreal Canadiens. 30.6.2019. Vaadatud 24.10.2021 "Nicolas Deslauriers lights up Sens with fastest hat trick in Anaheim history". cbc.ca. 11.3.2020. Vaadatud 24.10.2021 "Wild acquire Deslauriers from Ducks". TSN. 19.3.2022. Vaadatud 4.4.2022 "Flyers sign forward Nicolas Deslauriers to four-year contract". Philadelphia Flyers. 13. juuli 2022. Vaadatud 13. juulil 2022. Nicolas Deslauriers NHL.com lehel Nicolas Deslauriers hockeydb.com lehel
Ryan Hartman

Ryan Hartman (sündinud 20. septembril 1994 Hilton Head Islandis Lõuna-Carolinas) on USA jäähokimängija, kes mängib NHL-i klubis Minnesota Wild ründajana paremäärel. Aastatel 2012–2014 mängis ta Ontario Hockey League'i klubis Plymouth Whalers. 2013. aastal valis Chicago Blackhawks ta NHL-i draft '​is 30. valikuna. 2013. aasta novembris sõlmis ta Blackhawksiga kolmeaastase lepingu. Hooajal 2013–14 debüteeris ta American Hockey League'is (AHL) Blackhawksi noorteklubis Rockford IceHogs, kus mängis ka suurema osa kahest järgmisest hooajast. 2016. aastal osales ta AHL-i tähtede mängul. NHL-is debüteeris ta 13. veebruaril 2015 mängus New Jersey Devilsi vastu. Hartman sai sellega esimeseks Lõuna-Carolina osariigis sündinud jäähokimängijaks, kes on NHL-is mänginud. Blackhawksi põhikoosseisu murdis ta hooajal 2016–17. Esimese värava lõi ta NHL-is 12. oktoobril 2016 mängus St. Louis Bluesi vastu. Esimese kübaratriki tegi ta NHL-is 8. jaanuaril 2017 mängus Nashville Predatorsi vastu. 2018. aasta veebruaris kaubeldi ta Nashville Predatorsisse ja sealt 2019. aasta veebruaris edasi Philadelphia Flyersisse, kus mängis vaid hooaja 2018–19 lõpuni. 2019. aasta juulis sõlmis ta kaheaastase lepingu Minnesota Wildiga. 2021. aasta aprillis pikendas ta klubiga lepingut kahe aasta võrra. 2012. aastal tuli Hartman USA kuni 18-aastaste koondisega omavanuste maailmameistriks ja 2014. aastal USA kuni 20-aastaste koondisega juunioride maailmameistriks. "Best NHL Player From Each U.S. State". thehockeywriters.com. 21.5.2021. Vaadatud 25.10.2021 "Ryan Hartman signs two-year deal with Minnesota". CBS Sports. 1.7.2019. Vaadatud 25.10.2021 Ryan Hartman NHL.com lehel Ryan Hartman hockeydb.com lehel
Saaremaa vallavanem

Saaremaa vallavanem on Saaremaa valla täitevvõimu ehk vallavalitsuse juht. Saaremaa valla põhimääruse kohaselt täidab vallavanem ka Kuressaare linnapea esindusrolli. "Saaremaa valla põhimäärus". Riigiteataja. 16. detsember 2017. Vaadatud 25. oktoober 2021.